
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1512 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Χορήγηση εκλογικού επιδόματος στο προσωπικό του 
Λιμενικού Σώματος για την έκτακτη απασχόλη¬ 
ση του σε εκλογικής φύσεως εργασίες κατά την 
εκλογική περίοδο των Δημοτικών - Νομαρχιακών 
Εκλογών της 15ης Οκτωβρίου 2006. 1 

Απονομή Ηθικής Αμοιβής σε Μ.Υ του ΥΕΘΑ/ΓΕΣ. 2 

Ορισμός της έδρας και κανόνες λειτουργίας των Δι- 
οικουσών Επιτροπών των Ανώτατων Εκκλησιαστι¬ 
κών Ακαδημιών Αθηνών, Θεσσαλονίκης, Βελλάς 
Ιωαννίνων και Ηρακλείου Κρήτης. 3 


Όροι, προϋποθέσεις και διαδικασία εξομοίωσης των 
πτυχίων των Ανώτερων Εκκλησιαστικών Σχολών 
με τα πτυχία του Προγράμματος Ιερατικών Σπου¬ 
δών των Ανώτατων Εκκλησιαστικών Ακαδημιών 4 

Κήρυξη υποχρεωτικής της από 20.6.2006 ΣΣΕ που 
αφορά τους όρους αμοιβής και συνθηκών εργα¬ 
σίας των εργαζομένων στα εργοστάσια Μαρμα¬ 
ροψηφίδων, Μαρμαρόσκονης, Γύψου, Στόκου, Κα¬ 


ολίνης κ.λπ. όλης της χώρας. 5 

Σύσταση Περιφερειακών Ιατρείων σε Δημοτικά Δι¬ 
αμερίσματα (Δ.Δ) των Νομών Ιωαννίνων, Άρτας, 
και Πρεβέζης. 6 

Σύσταση θέσεων κλάδου γιατρών ΕΣΥ, στο Γ.Ν. Αθη¬ 
νών ΙΠΠΟΚΡΑΤΕΙΟ. 7 

Τροποποίηση συστατικής πράξης του Νομικού Προ¬ 
σώπου «Δημοτικό Ωδείο Δράμας». 8 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Κωνσταντινίδου - Ισμιρλή 
Πολυξένη του Ανδρέα. 9 

Χορήγηση άδειας ίδρυσης & λειτουργίας Ερασιτε¬ 
χνικής Σχολής Χορού. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ.ΔΥ2α/Γ.Π. 
οικ.66187/1.6.2006 απόφαση του Υπουργού Υγεί¬ 
ας και Κοινωνικής Αλληλεγγύης. 11 


13 Οκτωβρίου 2006 

ΑΠΟΦΑΣΕΙ Σ 

Αριθμ. 2/51679/0022 (1) 

Χορήγηση εκλογικού επιδόματος στο προσωπικό του 
Λιμενικού Σώματος για την έκτακτη απασχόληση του 
σε εκλογικής φύσεως εργασίες κατά την εκλογική 
περίοδο των Δημοτικών - Νομαρχιακών Εκλογών της 
15ης Οκτωβρίου 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Α) Τις διατάξεις της παρ. 9 του άρθρου 20 του ν. 
2386/1996 «Ρυθμίσεις θεμάτων Εθνικών Κληροδοτημά¬ 
των δημοσίων και ανταλλαξίμων κτημάτων και άλλες 
διατάξεις». 

Β) Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

Γ) Τις διατάξεις του ν. 2362/1995 «Περί δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

Δ) Της υπ’ αριθμ. 37930/ΔΙΟΕ 1264/14.10.2005 (ΦΕΚ 1432Β') 
Απόφασης Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» όπως τροποποιήθηκε με την 
υπ’ αριθμ. 5733/ΔΙΟΕ 179/9.2.2006 όμοια (ΦΕΚ 204Β'). 

Ε) Το γεγονός της έκτακτης και πέραν των κύριων κα¬ 
θηκόντων απασχόλησης του στρατιωτικού προσωπικού 
του Λιμενικού Σώματος σε εκλογικής φύσεως εργασίες 
κατά την περίοδο των Δημοτικών - Νομαρχιακών Εκλο¬ 
γών της 15ης Οκτωβρίου 2006. 

Στ) Το γεγονός ότι από τις διατάξεις της παρούσας 
απόφασης προκαλείται δαπάνη μόνο για το τρέχον 
έτος σε βάρος του Κρατικού Προϋπολογισμού ύψους 
5.400.000 Ευρώ περίπου η οποία θα καλυφθεί από τον 
Ειδικό Φορέα 41/110 και ΚΑΕ 0518, αποφασίζουμε: 

1. Χορηγούμε στο στρατιωτικό προσωπικό του Λιμενι¬ 
κού Σώματος εκλογικό επίδομα 750 ευρώ (επτακοσίων 
πενήντα) κατ’ άτομο για την έκτακτη και πέραν των 
κύριων καθηκόντων απασχόληση του κατά την εκλογική 

περίοδο των Δημοτικών - Νομαρχιακών εκλογών της 
15ης Οκτωβρίου 2006. 

2. Δικαιούχοι του παραπάνω επιδόματος είναι οι σε 
ενέργεια Αξ/κοί- Ανθ/στές- Υπαξ/κοί-Λιμενοφύλακες ως 
και οι δόκιμοι Αξ/κοί- Υπαξ/κοί- Λ/Φ (άνδρες - γυναί¬ 
κες). 

3. Η δαπάνη του επιδόματος θα βαρύνει τον κωδι¬ 
κό φορέα 41/110/0518 προϋπολογισμού ΥΕΝ τρέχοντος 
έτους και δεν υπόκειται σε κρατήσεις υπέρ τρίτων. 

4. Η απόφαση αυτή δεν έχει εφαρμογή για τους ευ¬ 
ρισκόμενους σε κατάσταση πολεμικής ή μόνιμης δια¬ 
θεσιμότητας, ή σε άλλη κατάσταση ένεκα της οποίας 
δεν εκτέλεσαν υπηρεσία για οποιαδήποτε αιτία κατά 
το διάστημα της προεκλογικής περιόδου (προφυλάκιση, 
υποδικία, καταδίκη, αυθαίρετη απουσία, αργίες, διαθε¬ 
σιμότητα), τους ευρισκόμενους σε τρίμηνες αποδοχές, 
τους υπηρετούντες και εκπαιδευόμενους στο εξωτερικό 
καθώς και τους διατελούντες σε άδεια κανονική, προ¬ 
φορική, φοιτητική, μηχανογραφική, εκπαιδευτική, γάμου, 
γονική, αναρρωτική, άδεια κύησης - λοχείας, απουσίας, 
οίκοι νοσηλείας, νοσηλεία σε νοσοκομεία εκτός αυτής 
που τυχόν θα χορηγηθεί για την άσκηση του εκλογικού 
δικαιώματος και την ειδική άδεια αιμοδοσίας που προ- 
βλέπεται από το άρθρο 15 του π.δ. 138/2001. 

5. Για όσους θα υπάρξει κώλυμα κατά την εκλογική 
περίοδο, για τους ανωτέρω λόγους, το επίδομα θα πε¬ 
ρικόπτεται ανάλογα. 

6. Προσθέτουμε στους ΚΑΕ που καταλογίζονται δα¬ 
πάνες μέσω της Παγίας Προκαταβολής του ΥΕΝ, τον 
ΚΑΕ 0518 Φ 41/110 και σε ποσοστό 100%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΚΑΙ ΟΙΚΟΝΟΜΙΚΩΝ 

ΠΕΤΡΟΣ Γ. ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. Φ.473/32/755214 (2) 

Απονομή Ηθικής Αμοιβής σε ΜΎ του ΥΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 61 και 62 του ν. 2683/1999 
(ΦΕΚ 19/9.2.1999, τ. Α'). 

β. Την πρόταση της Μονάδας - Υπηρεσίας του ΥΕΘΑ 
στην οποία υπηρετεί ο υπάλληλος. 

γ. Την από 13.7.2006 γνωμοδότηση του Υπηρεσιακού 
Συμβουλίου Πολιτικού Προσωπικού ΥΕΘΑ/ΓΕΣ. 

δ. Τη υπ’ αριθμ. Φ.000/2/791/Σ.241/7.3.2002 Απόφαση 
ΥΕΘΑ «Μεταβίβαση Αρμοδιοτήτων Υπουργού Εθνικής 
Άμυνας στην Ειδικό Γραμματέα του Υπουργείου Εθνικής 
Άμυνας» (ΦΕΚ 282/7.3.2002 τ. Β'), αποφασίζουμε: 

2. Απονέμουμε στον Μ.Υ του ΥΕΘΑ/ΓΕΣ Γιαβρούτα 
Πέτρο ΑΜ: 7944 με βαθμό Γ' κλάδου ΥΕ Επιμελητών/ 
Κλητήρων που υπηρετεί στο ΓΕΣ/ΓΓ την ηθική αμοιβή 
του «ΕΠΑΙΝΟΥ» καθόσον επί πολλά έτη, εργάζεται στην 
φωτοαντιγράφηση κειμένων και πέραν του ωραρίου 
κάτω από πολύ δύσκολες συνθήκες με μεγάλη προ¬ 
θυμία, φροντίζοντας την καθημερινή συντήρηση των 
μηχανημάτων, ώστε να εξοικονομεί κατ’ έτος το 20% 


περίπου των πιστώσεων που εγκρίνονται για συντήρηση, 
αυξάνοντας συγχρόνως και την διάρκεια ζωής αυτών. 

3. Η απόφαση αυτή να δημοσιευθεί με μέριμνα της 
ΔΠΠ/ΓΕΣ στην Εφημερίδα της Κυβερνήσεως. 

Αθήνα, 28 Σεπτεμβρίου 2006 

Ο Ειδικός Γραμματέας 
ΠΑΝΑΓΙΩΤΗΣ ΒΟΥΤΟΣ 

-♦- 

Αριθμ. 101130 (3) 

Ορισμός της έδρας και κανόνες λειτουργίας των Διοι- 
κουσών Επιτροπών των Ανώτατων Εκκλησιαστικών 
Ακαδημιών Αθηνών, Θεσσαλονίκης, Βελλάς Ιωαννί- 
νων και Ηρακλείου Κρήτης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις; 

α. Του άρθρου 31 παρ. 1 σε συνδυασμό με τις διατά¬ 
ξεις των άρθρων 3 πρ.1 και 28 παρ. 5 του ν. 3432/2006 
(Α' 14) 

β. Την υπ’ αριθμ. Φ. 120.61/41/8/615/Β2/10.8.2006 (Β) από¬ 
φαση. 

γ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 1998). 

2. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Έδρα της Διοικούσας Επιτροπής των Ανώτατων 
Εκκλησιαστικών Ακαδημιών Αθηνών, Θεσσαλονίκης, 
Βελλάς Ιωαννίνων και Ηρακλείου Κρήτης ορίζεται η 
πόλη στην οποία εδρεύει αντίστοιχα η κατά περίπτωση 
Ανώτερη Εκκλησιαστική Σχολή Αθηνών, Θεσσαλονίκης, 
Βελλάς Ιωαννίνων και Ηρακλείου Κρήτης. 

2. Η εγκατάσταση της Διοικούσας Επιτροπής γίνεται 
σε χώρους που παραχωρούνται από την Διεύθυνση της 
Ανώτερης κατά περίπτωση Εκκλησιαστικής Σχολής με 
τον αναγκαίο εξοπλισμό για την απρόσκοπτη άσκηση 
των αρμοδιοτήτων της. 

3. Η Διοικούσα Επιτροπή συγκαλείται σε τακτική συ¬ 
νεδρίαση δύο (2) φορές το μήνα και έκτακτη για συγκε¬ 
κριμένα θέματα όταν τούτο ζητηθεί από τον Πρόεδρο 
ή τον Υπουργό Εθνικής Παιδείας και Θρησκευμάτων ή 
τουλάχιστον από τρία (3) μέλη της. 

4. Η Διοικούσα Επιτροπή συγκαλείται με πρόσκληση 
του Προέδρου. Η πρόσκληση στην οποία αναγράφονται 
τα θέματα της ημερήσιας διάταξης μαζί με τις εισηγή¬ 
σεις ή με το απαραίτητο πληροφοριακό υλικό, αποστέλ- 
λεται στα μέλη τουλάχιστον τρεις (3) εργάσιμες ημέρες 
πριν από την τακτική συνεδρίαση ή δύο (2) τουλάχιστον 
ημέρες πριν από την έκτακτη συνεδρίαση. Η πρόσκληση 
μπορεί να αποστέλλεται με ηλεκτρονικό ταχυδρομείο 
αν τούτο είναι εφικτό ή με τηλεομοιοτυπία. 

δ. Η Διοικούσα Επιτροπή βρίσκεται σε απαρτία όταν 
είναι παρόντα τουλάχιστον τέσσερα (4) από τα μέλη 
της στα οποία οπωσδήποτε ο Πρόεδρος ή ο Αντιπρό¬ 
εδρος. Σε περίπτωση που δεν υπάρξει απαρτία, η συ¬ 
νεδρίαση μπορεί να επαναληφθεί στον ίδιο τόπο την 

επόμενη ημέρα και με τα ίδια ακριβώς θέματα, με την 
προϋπόθεση ότι τούτο έχει γνωστοποιηθεί στα μέλη 
συγχρόνως με την αποστολή σ’αυτά της πρόσκλησης 
για την συγκεκριμένη τακτική ή έκτακτη συνεδρίαση. 
Στην περίπτωση αυτή η διοικούσα επιτροπή θεωρείται 
ότι βρίσκεται σε απαρτία όταν είναι παρόντα τουλάχι¬ 
στον τρία (3) από τα μέλη της, στα ποια οπωσδήποτε 
ο Πρόεδρος ή ο Αντιπρόεδρος. 

6. Ο Πρόεδρος της Διοικούσας Επιτροπής καταρτίζει 
με τη συνδρομή και του Γραμματέα την ημερήσια δι¬ 
άταξη των συνεδριάσεων και μεριμνά για την ύπαρξη 
εισηγήσεων για όλα τα θέματα. 

7. Τα θέματα τα ημερήσιας διάταξης συζητούνται με 
τη σειρά που αναγράφονται σε αυτήν. Σε ορισμένες 
περιπτώσεις μπορεί να προταχθεί θέμα για συζήτηση 
μετά από πρόταση του Προέδρου και απόφαση της 
Διοικούσας Επιτροπής. Σε εξαιρετικές περιπτώσεις είναι 
δυνατόν, μετά από πρόταση του Προέδρου και εφόσον 
συμφωνούν τουλάχιστον τρία (3) από τα λοιπά μέλη να 
εγγράφει στην ημερησία διάταξη, θέμα με εξαιρετικά 
επείγοντα χαρακτήρα και με την προϋπόθεση ότι για 
το θέμα αυτό δεν απαιτείται ειδική εισήγηση. Ομοίως 
πριν από την έναρξη της συζήτησης των θεμάτων της 
ημερήσιας διάταξης μπορεί να γίνονται ανακοινώσεις 
από τον Πρόεδρο ή τα μέλη της Διοικούσας Επιτροπής 
και για τις οποίες δεν γίνεται συζήτηση και λαμβάνονται 
αποφάσεις. 

8. Τα θέματα της ημερήσιας διάταξης εισηγείται ο 
Πρόεδρος ή μέλος της Διοικούσας Επιτροπής ή ακόμη 
και ο Γραμματέας της Διοικούσας Επιτροπής. Ο Πρό¬ 
εδρος μπορεί να αναθέτει την εισήγηση θέματος ή 
θεμάτων σε ειδικούς επιστήμονες οι οποίοι όμως απο¬ 
χωρούν από την συνεδρίαση μετά την ολοκλήρωση της 
εισήγησης και την παροχή διευκρινήσεων ή απαντήσεων 
σε ερωτήματα των μελών. 

9. Μετά την ολοκλήρωση της εισήγησης και των τυχόν 
διευκρινήσεων, ο Πρόεδρος δίδει το λόγο σε όσα μέλη 
επιθυμούν, καθορίζοντας ταυτόχρονα και μέγιστο χρόνο 
συζήτησης για κάθε θέμα. 

10. Ο Πρόεδρος μπορεί να δίδει το λόγο κατά προ¬ 
τεραιότητα, σε μέλος της Διοικούσας Επιτροπής επί 
διαδικαστικού ή προσωπικού θέματος, εφόσον κρίνει 
ότι υφίσταται τέτοιο θέμα. 

11. Μετά την ολοκλήρωση της συζήτησης ο Πρόεδρος 
θέτει σε ψηφοφορία όλες τις προτάσεις όπως αυτές 
διαμορφώθηκαν κατά τη διάρκεια της συζήτησης. Η ψη¬ 
φοφορία είναι φανερή. Ονομαστική ψηφοφορία γίνεται 
μόνο στις περιπτώσεις που προβλέπονται από το νόμο. 
Ο Πρόεδρος μπορεί να ζητήσει να γίνει ονομαστική 
ψηφοφορία επί συγκεκριμένου θέματος. Σε περίπτωση 
που τίθενται σε ψηφοφορία περισσότερες προτάσεις, 
κάθε μέλος έχει δικαίωμα να ψηφίζει μια πρόταση. Σε 
περίπτωση που καμία από τις προτάσεις δεν λαμβάνει 
την απόλυτη πλειοψηφία των παρόντων μελών, η ψη¬ 
φοφορία επαναλαμβάνεται ανάμεσα στις δύο πρώτες 
σε αριθμό ψήφων. Σε περίπτωση ισοψηφίας επαναλαμ¬ 
βάνεται η ψηφοφορία μετά από σύντομη συζήτηση. Σε 
περίπτωση νέας ισοψηφίας υπερισχύει η πρόταση υπέρ 
της οποίας εψήφισε ο Πρόεδρος. 

12. Οι αποφάσεις της Διοικούσας Επιτροπής λαμβάνο- 
νται με την απόλυτη πλειοψηφία των εγκύρων ψήφων 
των παρόντων μελών της, εκτός αν ορίζεται διαφορε¬ 
τικά από το νόμο. 


13. Μετά το πέρας της ψηφοφορίας ανακοινώνεται 
από τον Πρόεδρο η ληφθείσα απόφαση. 

14. Σε κάθε συνεδρίαση τηρούνται πρακτικά από τον 
Γραμματέα στα οποία καταχωρούνται συνοπτικά τα 
θέματα της Ημερήσιας Διάταξης, οι εισηγήσεις-προ- 
τάσεις, οι διεξαχθείσες ψηφοφορίες και οι ληφθείσες 
αποφάσεις. Ακόμη στα πρακτικά αναφέρεται ο χαρακτη¬ 
ρισμός της ως τακτικής ή έκτακτης, τα παρόντα μέλη 
τα απόντα μέλη και η αιτιολογία απουσίας καθώς και η 
ύπαρξη ή μη απαρτίας. Στα πρακτικά καταχωρείται και 
η δικαιολόγηση της ψήφου κάθε μέλους ιδίως στην πε¬ 
ρίπτωση που είναι αρνητική. Τέλος στα πρακτικά αναφέ- 
ρονται και τα άτομα που τυχόν προσεκλήθησαν για την 
παροχή της γνώμης τους σε εξειδικευμένα θέματα. 

15. Η επικύρωση των πρακτικών γίνεται σε προσεχή 
συνεδρίαση με εξαίρεση των περιπτώσεων εκείνων που 
τα θέματα κρίνονται επείγοντα και μπορεί να επικυρώ¬ 
νονται στην ίδια συνεδρίαση. Τα πρακτικά υπογράφο¬ 
νται από τον Πρόεδρο και τον Γ ραμματέα. 

16. Των πρακτικών μπορούν να λαμβάνουν γνώση όλα 
τα μέλη της Ανώτατης Εκκλησιαστικής Ακαδημίας. Ο 
Γραμματέας έχει την ευθύνη τήρησης των επίσημων 
πρακτικών και μπορεί να χορηγεί αντίγραφα σύμφωνα 
με τις διατάξεις του άρθρου 5 του Κώδικα Διοικητικής 
Διαδικασίας (ν. 2690/1999 - Α' 45). 

17. Θέματα που τυχόν δεν ρυθμίζονται με την παρούσα 
απόφαση για την εν γένει λειτουργία της Διοικούσας 
Επιτροπής κάθε Ανώτατης Εκκλησιαστικής Ακαδημίας, 
εφαρμόζονται συμπληρωματικά οι διατάξεις των άρ¬ 
θρων 13,14 και 15 του ν. 2690/1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 101133/Β1 (4) 

Όροι, προϋποθέσεις και διαδικασία εξομοίωσης των 
πτυχίων των Ανώτερων Εκκλησιαστικών Σχολών με 
τα πτυχία του Προγράμματος Ιερατικών Σπουδών 
των Ανώτατων Εκκλησιαστικών Ακαδημιών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 28 παρ. 2 του ν. 3432/2006 «Δομή και 
λειτουργία της Εκκλησιαστικής Εκπαίδευσης»(Α' 4). 

β) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98) 

2. Την γνώμη του Ανώτατου Επιστημονικού Συμβου¬ 
λίου (συνεδρίαση 4η/26.6.2006). 

3. Το γεγονός ότι από την έκδοση της απόφασης 
αυτής δεν προκαλείται επιβάρυνση στον Κρατικό Προ¬ 
ϋπολογισμό, αποφασίζουμε: 

Άρθρο 1 

Όροι και προϋποθέσεις εξομοίωσης 

1. Κάτοχοι πτυχίου των Ανώτερων Εκκλησιαστικών 
Σχολών Αθηνών, Θεσσαλονίκης, Βελλάς Ιωαννίνων και 




20192 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ηρακλείου Κρήτης καθώς και ισότιμων και αντίστοιχων 
Ορθόδοξων Εκκλησιαστικών Σχολών της αλλοδαπής 
εφόσον έχουν και απολυτήριο εξαταξίου Γυμνασίου ή 
Λυκείου ή πιστοποιητικό ελληνομάθειας επιπέδου Δ', 
μπορούν να συμμετέχουν στη διαδικασία εξομοίωσης 
των πτυχίων τους, σύμφωνα με τις διατάξεις της από¬ 
φασης αυτής. 

2. Προϋπόθεση για την εξομοίωση των πτυχίων των 
Σχολών της προηγούμενης παραγράφου προς τα πτυ¬ 
χία του κατά τις διατάξεις του άρθρου 5 παρ. 3 του 
ν. 3432/2006 Προγράμματος Ιερατικών Σπουδών των 
Ανώτατων Εκκλησιαστικών Ακαδημιών είναι: 
α) Αίτηση εκ μέρους των ενδιαφερομένων, 
β) Κατάταξη στο Πρόγραμμα Ιερατικών Σπουδών της 
οικείας κατά περίπτωση Ανώτατης Εκκλησιαστικής 
Ακαδημίας ή συμμετοχή στο Ειδικό Ταχύρρυθμο Πρό¬ 
γραμμα Εξομοίωσης κατά τις διατάξεις του άρθρου 3 
της παρούσης απόφασης και 
γ) Παρακολούθηση και επιτυχής εξέταση στα μαθήμα¬ 
τα που ορίζονται για κάθε ενδιαφερόμενο, σύμφωνα με 
τη διαδικασία του άρθρου 2 της απόφασης αυτής. 

Αρθρο 2 

Διαδικασία εξομοίωσης 

1. Για την συμμετοχή υποψηφίων στη διαδικασία επιλο¬ 
γής - εξομοίωσης κατατίθεται ή υποβάλλεται ταχυδρο- 
μικώς με συστημένη επιστολή αίτηση του ενδιαφερομέ¬ 
νου εντός του μηνάς Μαίου κάθε έτους στη Γραμματεία 
της οικείας Ανώτατης Εκκλησιαστικής Ακαδημίας. Με 
την αίτηση υποβάλλονται κατά περίπτωση και τα ακό¬ 
λουθα δικαιολογητικά: 

α. Αντίγραφο του προς εξομοίωση πτυχίου. Το πτυχίο 
εφόσον είναι ισότιμης σχολής της αλλοδαπής απαιτεί¬ 
ται να είναι επισήμως μεταφρασμένο και επικυρωμένο 
συνοδευόμενο από αναλυτικό πρόγραμμα των μαθημά¬ 
των και της βαθμολογίας αυτών καθώς και από αντί¬ 
γραφο απολυτηρίου εξαταξίου γυμνασίου ή λυκείου ή 
πιστοποιητικό Ελληνομάθειας. 

β. Πτυχία Πανεπιστημίων ή Τ.Ε.Ι. της ημεδαπής ή ισό¬ 
τιμων ιδρυμάτων της αλλοδαπής. 

γ. Τίτλους μεταπτυχιακών σπουδών σε ιδρύματα της 
ημεδαπής ή της αλλοδαπής και σχετικό πιστοποιητικό 
με το οποίο πιστοποιείται η διάρκεια σπουδών καθώς 
και τα μαθήματα που παρακολούθησαν επιτυχώς. 

δ. Πιστοποιητικά ή βεβαιώσεις παρακολούθησης συ¬ 
ναφών επιμορφωτικών - μετεκπαιδευτικών σεμιναρίων 
ετήσιας τουλάχιστον διάρκειας. 

ε. Συναφή συγγραφική ή ερευνητική εργασία με κα¬ 
τάθεση αντίτυπου αυτής και 
στ. Αποδεικτικά ξένης γλώσσας και το επίπεδο αυ¬ 
τής. 

Απολύτως αναγκαία δικαιολογητικά είναι τα αναφε- 
ρόμενα στο εδάφιο α. 

2. Ο αριθμός των θέσεων στο Πρόγραμμα Εξομοίω¬ 
σης Ιερατικών Σπουδών κάθε Ανώτατης Εκκλησιαστικής 
Ακαδημίας ορίζεται με απόφαση του οικείου Ακαδη¬ 
μαϊκού Συμβουλίου τουλάχιστον ίσος με τον αριθμό 
των θέσεων των εισακτέων στο Πρόγραμμα Ιερατικών 
Σπουδών, κάθε Ανώτατης Εκκλησιαστικής Ακαδημίας. Σε 
περίπτωση που οι ενδιαφερόμενοι είναι περισσότεροι 
των θέσεων, διενεργείται κλήρωση. 

3. Η αξιολόγηση των ενδιαφερομένων γίνεται από 
το Ακαδημαϊκό Συμβούλιο κάθε Ανώτατης Εκκλησια¬ 


στικής Ακαδημίας, το αργότερο μέχρι 15 Σεπτεμβρί¬ 
ου. Ο πίνακας με τα στοιχεία των ενδιαφερομένων και 
τα μαθήματα που κατοχυρώνουν καθώς και αυτά που 
υποχρεούνται να παρακολουθήσουν και να εξεταστούν, 
υποβάλλεται στο Ανώτατο Επιστημονικό Συμβούλιο, το 
οποίο και τον επικυρώνει, το αργότερο μέχρι τέλος 
Σεπτεμβρίου κάθε έτους. 

4. Για κάθε κατατασσόμενο, ο αριθμός των μαθημάτων 
που θα πρέπει να διδαχθεί επαρκώς και να εξεταστεί 
επιτυχώς, καθορίζεται από το Ακαδημαϊκό Συμβούλιο 
και δεν μπορεί να είναι μεγαλύτερος από το ΐ* του 
συνόλου των μαθημάτων του Προγράμματος Ιερατι¬ 
κών Σπουδών. Οι ενδιαφερόμενοι για εξομοίωση του 
πτυχίου τους απαλλάσσονται από την παρακολούθη¬ 
ση και εξέταση των μαθημάτων εκείνων για τα οποία 
από τα κατατεθέντα δικαιολογητικά αποφαίνεται το 
Ακαδημαϊκό Συμβούλιο ότι τα έχουν διδαχθεί επαρκώς 
και έχουν εξετασθεί επιτυχώς. Γ ια τα μαθήματα που 
απαλλάσσονται κατοχυρώνεται η βαθμολογία, η οποία 
λαμβάνεται υπόψη στον υπολογισμό του βαθμού του 
πτυχίου τους. 

Άρθρο 3 

Ειδικό Ταχύρρυθμο Πρόγραμμα Εξομοίωσης 

1. Προκειμένου να διευκολύνονται οι εργαζόμενοι που 
συμμετέχουν στη διαδικασία εξομοίωσης του πτυχίου 
τους στην παρακολούθηση των μαθημάτων μπορεί με 
αιτιολογημένη απόφαση του Ακαδημαϊκού Συμβουλίου 
να οργανώνεται Ειδικό Ταχύρρυθμο Πρόγραμμα Εξο¬ 
μοίωσης κατά τις μη εργάσιμες ημέρες ή κατά την 
περίοδο των θερινών διακοπών. Στο Ειδικό Πρόγραμμα 
Εξομοίωσης οι ώρες διδασκαλίας και οι λοιπές υποχρε¬ 
ώσεις είναι οι ίδιες που προβλέπονται στο Πρόγραμμα 
Ιερατικών Σπουδών. 

2. Προϋπόθεση για τη λειτουργία του Ειδικού Ταχύρ¬ 
ρυθμου Προγράμματος Εξομοίωσης είναι η συμμετοχή 
ικανού αριθμού ενδιαφερομένων και η καταβολή δι¬ 
δάκτρων. Γ ια τον αριθμό των ενδιαφερομένων και το 
ύψος των διδάκτρων για κάθε μάθημα αποφασίζει το 
Ακαδημαϊκό Συμβούλιο. Τα έσοδα από τα δίδακτρα δι¬ 
ατίθενται για την προμήθεια και διανομή εκπαιδευτικού 
υλικού (συγγράμματα, σημειώσεις κ.λπ.) καθώς και για 
αμοιβή των διδασκόντων στο πρόγραμμα. 

Άρθρο 4 
Τίτλος σπουδών 

1. Μετά την επιτυχή ολοκλήρωση των υποχρεώσεων, 
απονέμεται το πτυχίο, το οποίο παρέχει στον κάτοχο 
του τα δικαιώματα των πτυχιούχων του Προγράμμα¬ 
τος Ιερατικών Σπουδών των Ανώτατων Εκκλησιαστικών 
Ακαδημιών. 

2. Ο τύπος του πτυχίου είναι όμοιος με αυτόν του 
πτυχίου του Προγράμματος Ιερατικών Σπουδών με ει¬ 
δική όμως αναφορά ότι ο υποψήφιος προέρχεται από 
πρόγραμμα εξομοίωσης. Ο υπολογισμός του βαθμού του 
πτυχίου γίνεται με την ίδια διαδικασία που προβλέπεται 
για τους πτυχιούχους του Προγράμματος Ιερατικών 
Σπουδών. 

Άρθρο 5 

Μεταβατική διάταξη 

Μέχρι τη συγκρότηση και λειτουργία του Ακαδημαϊκού 
Συμβουλίου κάθε Ανώτατης Εκκλησιαστικής Ακαδημίας, 

οι αρμοδιότητες αυτού ασκούνται από την Προσωρινή 
Διοικούσα Επιτροπή, σύμφωνα με το άρθρο 28 παρ. 5 
του ν. 3432/2006. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 2 Οκτωβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 12809 (5) 

Κήρυξη υποχρεωτικής της από 20.6.2006 ΣΣΕ που αφορά 
τους όρους αμοιβής και συνθηκών εργασίας των ερ¬ 
γαζομένων στα εργοστάσια Μαρμαροψηφίδων, Μαρ- 
μαρόσκονης, Γύψου, Στόκου, Καολίνης κ.λπ. όλης της 
χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/1990 
(ΦΕΚ 27/Α/1990). 

2. Την υπ’ αριθ. 80030/19.4.2006 (ΦΕΚ 510/Β/19.4.2006) 
Κοινή Απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας. 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 14ης Σεπτεμ¬ 
βρίου 2006. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω ΣΣΕ, δηλαδή ότι 
οι δευσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1) Κηρύσσουμε υποχρεωτική την από 20.6.2006 ΣΣΕ 
που αφορά τους όρους αμοιβής και συνθηκών εργασίας 
των εργαζομένων στα εργοστάσια Μαρμαροψηφίδων, 
Μαρμαρόσκονης, Γύψου, Στόκου, Καολίνης κ.λπ. όλης 
της χώρας για όλους τους εργοδότες και εργαζομένους 
του κλάδου που αφορά αυτή. 

2) Η ισχύς της απόφασης αυτής αρχίζει από 11.7.2006. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. Υ3α/Γ.Π.87012 (6) 

Σύσταση Περιφερειακών Ιατρείων σε Δημοτικά Διαμερί¬ 
σματα (Δ.Δ) των Νομών Ιωαννίνων, Άρτας, και Πρε- 
βέζης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 14 και 15 του ν. 1397/7.10.1983 
«Εθνικό Σύστημα Υγείας» (ΦΕΚ143/Α), όπως επανήλθαν σε 


ισχύ με τις διατάξεις του άρθρου 1 του ν. 2194/16.3.1994 
(ΦΕΚ 34/Α). 

2. Τις διατάξεις του ν. 2194/16.3.1994 «Αποκατάσταση 
του Εθνικού Συστήματος Υγείας και άλλες διατάξεις» 
(ΦΕΚ 34/Α). 

3. Τις διατάξεις του ν. 3329/4.4.2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ 81/Α). 

4. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α') και το γεγονός ότι από τις διατάξεις της απόφα¬ 
ση αυτής προκαλείται δαπάνη ύψους πέντε χιλιάδων 
περίπου ευρώ (5.000 ευρώ) ετησίως για τα λειτουργικά 
έξοδα εκάστου Περιφερειακού Ιατρείου καθώς και εφά¬ 
παξ δαπάνη ύψους είκοσι επτά χιλιάδων ευρώ (27.000 
ευρώ) περίπου από την προμήθεια του απαραίτητου 
εξοπλισμού του συνόλου των Π.Ι, η οποία θα καλύπτε¬ 
ται από τον προϋπολογισμό του οικείου Νοσοκομείου. 
Δεν θα απαιτηθεί δαπάνη για την κατασκευές κτιρίων 
μετά το υπ’ αριθμ. Δ1/6780/13.7.2006 έγγραφο της ΔΥΠΕ 
Ηπείρου σύμφωνα με το οποίο θα παραχωρηθεί από 
τους οικείους ΟΤΑ κτιριακή υποδομή που πληροί τα 
βασικά κριτήρια καταλληλότητας. 

5. Τις διατάξεις του π.δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/Α). 

6. Τις διατάξεις του άρθρου 2 του π.δ. 55/1996 «Περιο¬ 
ρισμός συναρμοδιοτήτων κατά την έκδοση διοικητικών 
πράξεων» (ΦΕΚ 48/Α). 

7. Την υπ’ αριθμ. 37930/ΔΙΟΕ 1264/2005 Απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β), όπως τρο¬ 
ποποιήθηκε με την υπ’ αριθμ. 5733/ΔΙΟΕ 179/13.2.2006 
(ΦΕΚ 204/Β) όμοια απόφαση. 

8. Την υπ’ αριθμ. 4/24.2.2005 απόφαση του Δ.Σ της 
ΔΥΠΕ Ηπείρου, αποφασίζουμε: 

Αρθρο 1 
Σύσταση 

Την σύσταση, από άποψη σκοπιμότητας. Περιφερεια¬ 
κού Ιατρείου (Π.Ι.) στην κοινότητα Δίστρατου του Νομού 
Ιωαννίνων. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Κόνιτσας του Γ ενικού Νοσοκομείου Ιωαν¬ 
νίνων αρμοδιότητας της ΔΥΠΕ Ηπείρου και περιοχή 
ευθύνης του ορίζεται η κοινότητα Δίστρατου. 

Άρθρο 2 
Σύσταση 

Την σύσταση, από άποψη σκοπιμότητας, Περιφερεια¬ 
κού Ιατρείου (Π.Ι.) στο Δ.Δ. Περάματος του Δήμου Πε¬ 
ράματος Ιωαννίνων. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Μετσόβου του Γενικού Νοσοκομείου Ιω¬ 
αννίνων αρμοδιότητας της ΔΥΠΕ Ηπείρου και περιοχή 
ευθύνης του ορίζονται το Δ.Δ. της έδρας του καθώς 
και τα Δημοτικά Διαμερίσματα Αμφιθέας, Κρανούλας, 
Λιγκιάδων, Κρύας, Κρυόβρύσης, Μάζιας, Περίβλεπτου, 
Σπόθοι και της Κοινότητας Νήσου Ιωαννίνων. 

Άρθρο 3 
Σύσταση 

Την σύσταση, από άποψη σκοπιμότητας, Περιφερει¬ 
ακού Ιατρείου (Π.Ι.) στο Δ.Δ. Κατσικά του Δήμου Παμ- 
βώτιδας Ιωαννίνων. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Πραμάντων του Γενικού Νοσοκομείου Ιω¬ 
αννίνων αρμοδιότητας της ΔΥΠΕ Ηπείρου και περιοχή 
ευθύνης του ορίζεται το Δ.Δ, της έδρας του. 

Άρθρο 4 
Σύσταση 

Την σύσταση, από άποψη σκοπιμότητας, Περιφερεια¬ 
κού Ιατρείου (Π.Ι.) στο Δ.Δ. Ανατολής του Δήμου Ανα¬ 
τολής Ιωαννίνων. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Βουτσαρά του Γ ενικού Νοσοκομείου Ιω¬ 
αννίνων αρμοδιότητας της ΔΥΠΕ Ηπείρου και περιοχή 
ευθύνης του ορίζεται το Δ.Δ. της έδρας του. 

Άρθρο 5 
Σύσταση 

Την σύσταση, από άποψη σκοπιμότητας, Περιφερεια¬ 
κού Ιατρείου (Π.Ι.) στον οικισμό Τύριας του Δήμου Σελ¬ 
λών Ιωαννίνων. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Δερβιτζιάνων του Γ ενικού Νοσοκομείου 
Ιωαννίνων αρμοδιότητας της ΔΥΠΕ Ηπείρου και περιοχή 
ευθύνης του ορίζονται ο οικισμός Τύριας καθώς και τα 
Δ.Δ. Μπαουσιών, Πλατανιών, Αγ. Νικολάου, Βαλανιδιάς, 
Ανθοχωρίου, Παρδαλίτσης, Καταμάχης, Ζωτικού, Αγ. 
Ανδρέα, Κουμαριάς και Λίππας. 

Άρθρο 6 
Σύσταση 

Την σύσταση, από άποψη σκοπιμότητας, Περιφερει¬ 
ακού Ιατρείου (Π.Ι) στο Δ.Δ. Γραμμενίτσας του Δήμου 
Βλαχέρνας Άρτας. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Φιλίππιάδας του Γενικού Νοσοκομείου 
Αρτας αρμοδιότητας της ΔΥΠΕ Ηπείρου και περιοχή 
ευθύνης του ορίζονται το Δ.Δ. της έδρας του καθώς 
και το Δ.Δ. Βλαχέρνας. 

Άρθρο 7 
Σύσταση 

Την σύσταση, από άποψη σκοπιμότητας. Περιφερεια¬ 
κού Ιατρείου (Π.Ι.) στον οικισμό Χαλκιάδων του Δήμου 
Φιλοθέης Αρτας. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Φιλίππιάδας του Γενικού Νοσοκομείου 
Αρτας αρμοδιότητας της ΔΥΠΕ Ηπείρου και περιοχή 
ευθύνης του ορίζονται ο οικισμός Χαλκιάδων καθώς και 
τα Δ.Δ. Αγ. Σπυρίδωνα, Καλόβατου, Κιρκιζατών, Ρόκας, 
Καλαμιάς του Δήμου Φιλοθέης και Κωστακιών και Κε- 
ραμάτων του Δήμου Αρταίων. 

Άρθρο 8 
Σύσταση 

Την σύσταση, από άποψη σκοπιμότητας. Περιφερει¬ 
ακού Ιατρείου (Π.Ι.) στο Δ.Δ. Καναλιού του Δήμου Ζαλ- 
λόγγου Πρεβέζης. 


Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Καναλακίου του Γ ενικού Νοσοκομείου Πρε¬ 
βέζης αρμοδιότητας της ΔΥΠΕ Ηπείρου και περιοχή 
ευθύνης του ορίζονται το Δ.Δ. της έδρας του καθώς 
και τα Δ.Δ. Νέας Σινώπης, Νέας Σαμψούντας, και Νικό- 
πολης, Φλαμπούρου, Μύτικα και Μιχαλιτσίου του Δήμου 
Πρεβέζης. 

Άρθρο 9 

Σύσταση 

Την σύσταση, από άποψη σκοπιμότητας. Περιφερεια¬ 
κού Ιατρείου (Π.Ι.) στην κοινότητα Κρανέας του Νομού 
Πρεβέζης. 

Το Περιφερειακό αυτό Ιατρείο θα υπάγεται στο Κέ¬ 
ντρο Υγείας Θεσπρωτικού του Γενικού Νοσοκομείου 
Πρεβέζης αρμοδιότητας της ΔΥΠΕ Ηπείρου και περιοχή 
ευθύνης του ορίζεται η κοινότητα Κρανέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. Υ4α/22734 (7) 

Σύσταση θέσεων κλάδου γιατρών ΕΣΥ, στο Γ.Ν. 

Αθηνών ΙΠΠΟΚΡΑΤΕΙΟ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 25 (παρ. 1) του ν. 1397/1983 «Εθνικό 
Σύστημα Υγείας» (Α' 143). 

β) Του άρθρου 34 του ν. 2519/1997 «Ανάπτυξη και εκ¬ 
συγχρονισμός του ΕΣΥ, Οργάνωση των Υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις» (ΦΕΚ Α'/165). 

γ) Των άρθρων 6 και 11 (παρ. 1) του ν. 2889/2001 «Βελ¬ 
τίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ Α'/37). 

δ) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81 /Α'). 

ε) Του π.δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α/86). 

στ) Του π.δ/τος 103 «Περιορισμός της συναρμοδιότη- 
τας του Υπουργού Εσωτερικών, Δημόσιας Διοίκησης και 
Αποκέντρωσης κατά την έκδοση διοικητικών πράξεων» 
(ΦΕΚ 70/Α/04). 

ζ) Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής προκαλείται δαπάνη σε βάρος του 
κρατικού προϋπολογισμού ύψους 88.000 € περίπου και 
θα προβλέπεται για τα επόμενα έτη στον προϋπολογι¬ 
σμό του Υπουργείου Υγείας και Κοιν. Αλληλεγγύης. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικονομί¬ 
ας και Οικονομικών (ΦΕΚ Β' 1432) όπως τροποποιήθηκε 
με την υπ’ αριθμ. 5733/ΔΙΟΕ 179/13.2.2006 (204 Β') όμοια 
απόφαση. 

3. Την υπ’ αριθμ. 15/2.2.2006 απόφαση του Διοικητικού 
Συμβουλίου της Α' ΔΥΠΕ Αττικής, αποφασίζουμε: 

Συνιστόνται στον κλάδο γιατρών ΕΣΥΚΑ του Υπουρ¬ 
γείου Υγείας και Κοινωνικής Αλληλεγγύης δύο (2) θέσεις, 
ειδικότητας Παθολογίας ή Καρδιολογίας ή Πνευμονο- 
λογίας - Φυματιολογίας ή Χειρουργικής ή Αναισθησιο- 
λογίας και βαθμού Επιμελητή Β’ που προστίθενται στον 
Οργανισμό του Γ.Ν. Αθηνών ΙΠΠΟΚΡΑΤΕΙΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2006 

Ο! ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 9144 (8) 

Τροποποίηση συστατικής πράξης του Νομικού 
Προσώπου «Δημοτικό Ωδείο Δράμας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190,203 του π.δ/τος 410/1995, 
του άρθρου 25 παρ. 1 περ. ια' του ν. 3202/2003. 

2. Την υπ’ αριθμ. 17309/3.1.1991 απόφαση του Νομάρχη 
Δράμας που δημοσιεύθηκε στο ΦΕΚ 31/τ.Β'/28.1.1991 περί 
σύστασης ίδιου Νομικού Προσώπου με την Επωνυμία 
«Δημοτικό Ωδείο Δράμας», όπως τροποποιήθηκε μετα¬ 
γενέστερα. 

3. Την υπ’ αριθμ. 376/2006 απόφαση του Δημοτικού 
Συμβουλίου Δράμας περί τροποποίησης της συστατικής 
πράξης του Δημοτικού Ωδείου Δράμας, ύστερα από την 
υπ’ αριθμ. 51/2006 πρόταση - απόφαση του Διοικητικού 
Συμβουλίου αυτού. 

4. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας περί μεταβίβασης αρμοδιο¬ 
τήτων και παροχής εξουσίας υπογραφής «Με εντολή 
του», αποφασίζουμε: 

Τροποποιούμε την υπ’ αριθμ. 17309/3.1.1991 απόφαση 
του Νομάρχη Δράμας που δημοσιεύτηκε στο ΦΕΚ 31 
/τ.Β'/28.1.1991 περί σύστασης ίδιου Νομικού Προσώπου 
με την επωνυμία Δημοτικό Ωδείο Δράμας όπως τρο¬ 
ποποιήθηκε μεταγενέστερα ως προς την παράγραφο 
3 περίπτωση α' ως εξής: 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
800.000,00 €, ανάλογα με την οικονομική δυνατότητα 
του Δήμου. 

Με την παρούσα προκαλείται επιβάρυνση στον προϋπο¬ 
λογισμό του Δήμου οικονομικού ποσού 800.000,00 €. 

Κατά τά λοιπά ισχύει η υπ’ αριθμ. 17309/3.1.1991 από¬ 
φασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Σεπτεμβρίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

- ♦ - 

Ο) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κωνσταντινίδου - Ισμιρλή Πο¬ 
λυξένη του Ανδρέα. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με την υπ’ αριθμ. 4176/2.10.2006 απόφαση του Νομάρχη 
Ανατολικής Αττικής χορηγείται στην Κωνσταντινίδου 
- Ισμιρλή Πολυξένη του Ανδρέα, άδεια ασκήσεως επαγ¬ 
γέλματος Κοινωνικού Λειτουργού. 

Με εντολή Νομάρχη 
Η Προϊσταμένη 

(Υπογραφή) 

- ♦ - 

Αριθμ. 2584 (10) 

Χορήγηση άδειας ίδρυσης & λειτουργίας Ερασιτεχνικής 
Σχολής Χορού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης» των ισχυουσών διατάξεων για τη 
Νομαρχιακή Αυτοδιοίκηση». 

2. Τον Οργανισμό Νομαρχιακής Αυτοδιοίκησης που 
δημοσιεύτηκε στις 11.5.1995 (ΦΕΚ 392 τ.Β'), όπως τροπο¬ 
ποιήθηκε με την υπ’ αριθμ. 75/23.4.2001 πράξη Νομαρχι¬ 
ακού Συμβουλίου (ΦΕΚ 544/11.5.2001 τ.Β'). 

3. Το π.δ. 347/6.10.1986 (ΦΕΚ 154 τ.Α') «Μεταβίβαση 
στις Νομαρχιακές Αυτοδιοικήσεις αρμοδιοτήτων του 
Υπουργείου Πολιτισμού». 

4. Το νόμο 1158/1981 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαίδευσης κ.λπ.» 
(ΦΕΚ 127/Α/13.5.1981). 

5. Το π.δ. 457/1983 «Ιδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

6. Την υπ’ αριθμ. 10/465/9.1.2006 απόφαση του Νομάρχη 
Θεσ/νίκης, με την οποία ανατέθηκε στον αντινομάρχη 
Ψωμιάδη Διονύσιο, να υπογράφει πράξεις και έγγραφα 
με την διατύπωση «Εντολή Νομάρχη». 

7. Την αίτηση της Κερβανίδου Αικατερίνης, κατοίκου 
Θεσ/νίκης, διπλωματούχου της Επαγγελματικής Ιδιω¬ 
τικής Σχολής «Ρούλα Καφαντάρη»,και τα συνοδεύοντα 
αυτής δικαιολογητικά. 

8. Το από 13.9.20006 πρακτικό αυτοψίας της επιτροπής 
που συγκροτήθηκε με την υπ’ αριθμ. 450/19.2.2004 από¬ 
φαση του Νομάρχη Θεσ/νίκης κατά τις διατάξεις του 
άρθρου 6, παρ. 4 του νόμου 1158/1981, όπως αυτές τροπο¬ 
ποιήθηκαν με την υπ’ αριθμ. ΔΙΟΙΚ/Β/2436/15.1.1985 (ΦΕΚ 
31/Β/21.1.1985) κοινή υπουργική απόφαση των Υπουργών 
Προεδρίας της Κυβέρνησης και Πολιτισμού και Επιστη¬ 
μών, αποφασίζουμε: 

Χορηγούμε στην Κερβανίδου Αικατερίνη, διπλωμα¬ 
τούχο της, Επαγγελματικής Ιδιωτικής Σχολής «Ρούλα 

Καφαντάρη» κάτοικο Θεσ/νίκης άδεια ίδρυσης και λει¬ 
τουργίας Ερασιτεχνικής Σχολής Χορού. 

Έδρα της σχολής ορίζεται η οδός Πλαταιών 35Α πε¬ 
ριοχή Χαριλάου του Νομού Θεσσαλονίκης. 

Η σχολή θα αρχίσει τη λειτουργία της από το σχολικό 
έτος 2006-2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Σεπτεμβρίου 2006 
Με εντολή Νομάρχη 
Ο Αντινομάρχης 
ΔΙΟΝΥΣΙΟΣ ΨΩΜΙΑΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 


(11) 

Στην υπ’ αριθμ. ΔΥ2α/Γ.Π. οικ.66187/1.6.2006 απόφαση 
του Υπουργού Υγείας και Κοινωνικής Αλληλεγγύης που 
δημοσιεύθηκε στο ΦΕΚ 993/26.7.2006 τεύχος Β' γίνεται 
η διόρθωση: 

Από το εσφαλμένο «Αριθ. ΔΥ2α/Γ.Π. οικ. 66/87». 

Στο ορθό «Αριθμ. ΔΥ2α/ Γ.Π. οικ. 66187». 

(Από το Υπουργείο Υγείας και 
Κοινωνικής Αλληλεγγύης) 

